 
Na temelju članka 67. Zakona o komunalnom gospodarstvu («Narodne novine» broj 68/18. i 110/18. – Odluka Ustavnog suda Republike Hrvatske, 32/20. i 145/24), članka 65. Zakona o gospodarenju otpadom (Narodne novine“ broj 94/13, 73/17, 14/19. i  98/19) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13, 4/18, 12/18, 11/20. i 4/21), Općinsko vijeće Općine Podravske Sesvete na ___. sjednici održanoj _________2025.  donijelo je  

                                                        P R O G R A M

                            građenja komunalne infrastrukture na području

                                   Općine Podravske Sesvete u 2026. godini

A. OPĆI DIO
                                                                                  I.

Programom građenja komunalne infrastrukture na području  Općine Podravske Sesvete u 2026. godini (u daljnjem tekstu: Program), na temelju potrebe uređenja zemljišta u skladu s postavkama dokumenata prostornog plana, utvrđuje se građenje građevina komunalne infrastrukture na području Općine Podravske Sesvete (u daljnjem tekstu: Općina) u 2026. godini.
Program sadrži:     
               - opis i procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture (u daljnjem tekstu: troškovi građenja komunalne infrastrukture) s naznakom izvora njihova financiranja,
               - opis i procjenu troškova gradnje građevina za gospodarenje komunalnim otpadom s naznakom izvora njihova financiranja.
 II.

Programom iz točke I. utvrđuju se sljedeće djelatnosti komunalne infrastrukture i to: 
1.  Nerazvrstane ceste

2.  Javne prometne površine na kojima nije dopušten promet motornih vozila

3.  Javna parkirališta
4.  Javne zelene površine 

5 . Građevine i uređaji javne namjene
6.  Javna rasvjeta

7.  Groblja 

8.  Građevine namijenjene obavljanju javnog prijevoza.
B. OPIS I PROCJENA TROŠKOVA GRAĐENJA KOMUNALNE

     INFRASTRUKTURE       
                                                                       III.

               Opis i procjena troškova građenja komunalne infrastrukture sa izvorima financiranja utvrđuje se prema djelatnostima komunalne infrastrukture i to:

1.  Nerazvrstane ceste
1.1. Modernizacija (rekonstrukcija i obnova) prometnice na
Trgu kralja Tomislava i izgradnja pješačke staze

         - obnova i rekonstrukcija prometnice  i izgradnja

            pješačke staze u duljini oko 1.200 metara                           241.500,00 eura.
         (izrada projektne dokumentacije, provođenje

          javne nabave, građenje, nadzor, vođenje projekta)                           

                Izvor financiranja: - opći prihodi i primici
                                         - pomoći

      2.      Javne prometne površine na kojima nije dopušten promet motornih vozila

      2.1.    Izgradnja parkirališta i dječjeg igrališta-centar
                - dovršetak radova na parkiralištu i opremanje

                  dječjeg igrališta  
                Izvor financiranja: - opći prihodi i primici                                6.000,00 eura,
      2.2.    Izgradnja pješačke staze u ulici Eugena Tomića 

                - izgradnja nove pješačke staze u ulici Eugena Tomića

          (izrada projektne dokumentacije, provođenje

          javne nabave, građenje, nadzor, vođenje projekta)               300.000,00 eura.                  

                Izvor financiranja: : - opći prihodi i primici

                                            - pomoći

                                            -namjenski primici

      3.      Građevine i uređaji javne namjene
      3.1.    Izgradnja autobusnih stanica i stajališta
                 - izgradnja novih autobusnih stanica i stajališta na području

                   Općine Podravske Sesvete                                                    10.000,00 eura,

                  Izvor financiranja:- opći prihodi i primici

      3.2.   Uređaji za video nadzor
               - nabava uređaja za nadzor objekata komunalne infrastrukture

                 i javnih površina                                                                     15.000,00 eura.

                Izvor financiranja:- opći prihodi i primici

      4. Groblje

      4.1.   Kapitalna ulaganja na mjesnom groblju Podravske Sesvete

               (izrada katastra groblja, uređenje i sanacija groblja i druga
                ulaganja)                                                                                  15.000,00 eura.
                Izvor financiranja: - opći prihodi i primici
                SVEUKUPNO:                                                                      587.500,00 eura.
                                                                     IV.
Na odabir izvođača radova za građenje komunalne infrastrukture predviđenih  procjenom troškova građenja primjenjuje se Zakon o javnoj nabavi.
C. OPIS I PROCJENA TROŠKOVA GRADNJE GRAĐEVINA ZA GOSPODARENJE KOMUNALNIM OTPADOM

                                                                     V.

Opis i procjena troškova gradnje građevina za gospodarenje komunalnim otpadom utvrđuje se za:

1. Sanaciju odlagališta otpada Šarje

(projektna dokumentacija, javna nabava)                               150.000,00 eura.
Izvor financiranja: - opći prihodi i primici

                                           - pomoći

 D. FINANCIRANJE OSTVARIVANJA PROGRAMA 
VI.

Za ostvarivanje financiranja utvrđenog Programa prema procijenjenim troškovima građenja komunalne infrastrukture i troškovima gradnje građevina za gospodarenje komunalnim otpadom utvrđuju se  financijska sredstva  prema izvorima u sljedećim svotama: 

               1. Prihod od šumskog doprinosa u 2026. godini                      50.000,00 eura,
               2. Prihod iz Proračuna za 2026. godinu                                  237.500,00 eura,
               3. Kapitalne pomoći                                                                350.000,00 eura,             
               4. Primici od zaduženja                                                          100.000,00 eura.
                SVEUKUPNO                                                                       737.500,00 eura.
E. ZAVRŠNA ODREDBA

                                                                      VII.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2026. godine.
OPĆINSKO VIJEĆE

OPĆINE PODRAVSKE SESVETE
KLASA: 
URBROJ: 
Podravske Sesvete, 
                                                                                                           PREDSJEDNICA
                                                                                                                Mateja Tuba

